ddrg/super_eurlex huggingface dataset:
Euroopa Liidu Teataja L 372 , 31/12/1985 Lk 0042 - 0042

Soomekeelne eriväljaanne: Peatükk 16 Köide 1 Lk 0087

Hispaaniakeelne eriväljaanne: Peatükk 06 Köide 3 Lk 0037

Rootsikeelne eriväljaanne: Peatükk 16 Köide 1 Lk 0087

Portugalikeelne eriväljaanne Peatükk 06 Köide 3 Lk 0037



Nõukogu direktiiv, 20. detsember 1985, millega muudetakse Hispaania ja Portugali ühinemise tõttu direktiivi 85/433/EMÜ, mis käsitleb farmaatsiaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid teatava farmaatsiaalase tegevusega seotud asutamisõiguse kasutamise hõlbustamiseks (85/584/EMÜ) EUROOPA ÜHENDUSTE NÕUKOGU, võttes arvesse Hispaania ja Portugali ühinemisakti, eriti selle artiklit 396, ning arvestades, et: Hispaania ja Portugali ühinemise tõttu tuleb teha teatavad muudatused direktiivi 85/433/EMÜ, [1] et tagada selle ühetaoline kohaldamine Hispaania Kuningriigis, Portugali Vabariigis ja muudes liikmesriikides; Hispaania ja Portugali ühinemislepingu artikli 2 lõike 3 kohaselt võivad ühenduse institutsioonid võtta enne ühinemist vastu ühinemisakti artiklis 396 nimetatud meetmed, mis jõustuvad ühinemislepingu jõustumise korral kõnealuse ühinemislepingu jõustumispäeval, ON VASTU VÕTNUD KÄESOLEVA DIREKTIIVI: Artikkel 1 "k) Hispaanias: título de licenciado en farmacia (farmaatsiaalane ülikoolikraad, mille annavad välja haridus- ja teadusministeerium või ülikoolid) l) Portugalis: Carta de curso de licenciatura em Ciências Farmacêuticas (farmaatsiaalane tunnistus, mille annavad välja ülikoolid)." Artikkel 2 Liikmesriigid jõustavad käesoleva direktiivi täitmiseks vajalikud meetmed direktiivi 85/433/EMÜ artikli 19 lõikes 1 sätestatud tähtajaks. Artikkel 3 Käesolev direktiiv on adresseeritud liikmesriikidele. Brüssel, 20. detsember 1985 Nõukogu nimel eesistuja R. Krieps [1] EÜT L 253, 24.9.1985, lk 37. --------------------------------------------------
Euroopa Liidu Teataja L 314 , 23/11/1985 Lk 0025 - 0026

Soomekeelne eriväljaanne: Peatükk 3 Köide 19 Lk 0207

Hispaaniakeelne eriväljaanne: Peatükk 03 Köide 39 Lk 0025

Rootsikeelne eriväljaanne: Peatükk 3 Köide 19 Lk 0207

Portugalikeelne eriväljaanne Peatükk 03 Köide 39 Lk 0025



Teine komisjoni direktiiv, 6. november 1985, millega muudetakse nõukogu direktiivi 82/471/EMÜ (teatavate loomasöötades kasutatavate toodete kohta) lisa (85/509/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 30. juuni 1982. aasta direktiivi 82/471/EMÜ teatavate loomasöötades kasutatavate toodete kohta, [1] viimati muudetud komisjoni direktiiviga 84/443/EMÜ, [2] eriti selle artiklit 6, ning arvestades, et: direktiiviga 82/471/EMÜ nähakse ette kõnealuse direktiivi lisa sisu korrapärane muutmine teadusliku ja tehnilise arengu tulemusena; segasöötade etiketil või pakendil ei ole vaja nõuda märget "L-glutamiinhappe tootmise kõrvalsaadused" või "L-lüsiini tootmise kõrvalsaadused", kuna kõnealuste toodete ülejäänud märgistusnõuded on piisavad toodete identifitseerimiseks; teatavate aminohapete uuringud on näidanud, et kõnealused tooted vastavad direktiivi 82/471/EMÜ nõuetele ning seetõttu võib nende kasutamine loomasöötades olla teatavatel tingimustel lubatud; käesoleva direktiiviga ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 82/471/EMÜ lisa muudetakse vastavalt käesoleva määruse lisale. Artikkel 2 Liikmesriigid jõustavad artikli 1 järgimiseks vajalikud õigusnormid 30. juuniks 1986. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 6. november 1985 Komisjoni nimel asepresident Frans Andriessen [1] EÜT L 213, 21.7.1982, lk 8. [2] EÜT L 245, 14.9.1984, lk 21. -------------------------------------------------- LISA 1. Alarühma 2.3. "Aminohapete tootmise kõrvalsaadused fermentatsioonil" veerus 7 "Erisätted" tunnistatakse kehtetuks lõigu "Segasöötade etiketil või pakendil peab olema märgitud" esimene taane. 2. Punkti 3. "Aminohapped ja nende soolad" lisatakse järgmised tooted: "1 | 2 | 3 | 4 | 5 | 6 | 7 | Tooterühma nimetus | Toote nimetus | Söötme põhikomponendi nimetus või mikroorganismi määratlus | Toitekeskkond (nõuded, kui on) | Toodete koostis | Loomaliigid | Erisätted | | 3.7.Tehniliselt puhas L-trüptofaan | (C8 H5 NH)-CH2 -CH(NH2)-COOH | — | L-trüptofaan: vähemalt 98 % | Kõik loomaliigid | Toote etiketil või pakendil peab olema märgitud: nimetus "L-trüptofaan",L-trüptofaani ja niiskuse sisaldus | | 3.8.Tehniliselt puhas DL-trüptofaan | (C8 H5 NH)-CH2 -CH(NH2)-COOH | — | DL-trüptofaan: vähemalt 98 % | Kõik loomaliigid | Toote etiketil või pakendil peab olema märgitud: nimetus "DL-trüptofaan",DL-trüptofaani ja niiskuse sisaldus" | --------------------------------------------------
Euroopa Liidu Teataja L 372 , 31/12/1985 Lk 0030 - 0030

Hispaaniakeelne eriväljaanne: Peatükk 09 Köide 2 Lk 0018

Portugalikeelne eriväljaanne Peatükk 09 Köide 2 Lk 0018



Nõukogu direktiiv, 20. detsember 1985, millega muudetakse kolmandatest riikidest imporditavate mittekaubanduslikku laadi kaupade väikesaadetiste maksuvabastust käsitlevat direktiivi 78/1035/EMÜ (85/576/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 99, võttes arvesse komisjoni ettepanekut, [1] võttes arvesse assamblee arvamust, [2] võttes arvesse majandus- ja sotsiaalkomitee arvamust [3] ning arvestades, et: direktiiviga 78/1035/EMÜ, [4] nagu seda on muudetud direktiiviga 81/933/EMÜ, [5] ette nähtud maksuvabastust ei ole kolmandatest riikidest imporditavate mittekaubanduslikku laadi kaupade väikesaadetiste osas kohandatud alates direktiivi 81/933/EMÜ vastuvõtmisest, mistõttu on tarbijahindade tõusust tulenevalt vähenenud maksuvabastuse reaalväärtus; nimetatud olukorda tuleks parandada; taffiat, saket ja teisi sarnaseid jooke võib käsitada kuni 22 mahuprotsendilise alkoholisisaldusega jookidena, mille osas on praegu ette nähtud maksuvaba piirmäär; nimetatud piirmääraga hõlmatud jookide loendit tuleks seepärast täiendada; tuleks konkreetselt sätestada, et maksust vabastatavate alkohoolsete jookide piirmäära kohaldatakse a fortiori puhta alkoholi suhtes, ON VASTU VÕTNUD KÄESOLEVA DIREKTIIVI: Artikkel 1 Direktiivi 78/1035/EMÜ artikli 1 lõike 2 punkti a kolmandas taandes asendatakse summa "35 eküüd" summaga "45 eküüd". Artikkel 2 "b) alkohol ja alkohoolsed joogid: - destilleeritud joogid ja kanged alkohoolsed joogid alkoholisisaldusega üle 22 mahuprotsendi; denatureerimata etüülalkohol alkoholisisaldusega vähemalt 80 mahuprotsenti: üks pudel (kuni 1 liiter), või - destilleeritud joogid ja kanged alkohoolsed joogid ning veini- või alkoholipõhised aperitiivid, taffia, sake või muud sarnased joogid alkoholisisaldusega alla 22 mahuprotsendi; vahuveinid, kangendatud veinid: üks pudel (mahuga kuni 1 liiter)," . Artikkel 3 1. Liikmesriigid võtavad käesoleva direktiivi järgimiseks vajalikud meetmed 1. juuliks 1986. 2. Liikmesriigid teatavad komisjonile viivitamata meetmetest, mida nad käesoleva direktiivi rakendamiseks võtavad. Artikkel 4 Käesolev direktiiv on adresseeritud liikmesriikidele. Brüssel, 20. detsember 1985 Nõukogu nimel eesistuja R. Krieps [1] EÜT C 167, 6.7.1985, lk 5. [2] EÜT C 345, 31.12.1985. [3] EÜT C 303, 25.11.1985, lk 5. [4] EÜT L 366, 28.12.1978, lk 34. [5] EÜT L 338, 21.11.1981, lk 24. --------------------------------------------------
Nõukogu direktiiv,

10. märts 1986,

millega muudetakse teist korda direktiivi 73/404/EMÜ, mis puudutab pesuaineid käsitlevate liikmesriikide õigusaktide ühtlustamist

(86/94/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

nõukogu direktiivi 73/404/EMÜ [4] artikkel 2a, mida on muudetud direktiiviga 82/242/EMÜ, [5] määrab ära kuni 1986. aasta 31. märtsini kehtivad kindlad minimaalse biolagunduvuse taseme nõude erandid pesuainetes sisalduvate mitteioonsete pindaktiivsete ainete puhul;

kõnealused ained on mitteioonsed pindaktiivsed ained, mis ei vasta direktiiviga 73/404/EMÜ kehtestatud biolagunduvuse piirnormidele; neid kasutatakse teatud otstarvetel tehniliste probleemide tõttu ja selleks, et vältida muid soovimatuid mõjusid tervisele ja keskkonnale;

nende ainete biolagunduvuse kohta teostatud uuringud on alates direktiivi 82/242/EMÜ vastuvõtmisest edasi arenenud; samas ei ole uuringute tulemused muutnud võimalikuks kõikidest vabastavatest reeglitest loobumist; see tuleneb väga põhjalikest erinevustest, mis eksisteerivad liikmesriikide vahel seoses, muu hulgas, vee omaduste, toitumisharjumuste ja masinate konstruktsiooniga;

kuigi ühenduse teatud piirkondades juba kasutatakse nõudepesumasinatele mõeldud toodete asendajaid, ei ole intensiivsetest pingutustest hoolimata veel leitud sobivaid asendustooteid metallitöötlustööstuse jaoks;

hõlmatud on küllaltki väike pindaktiivsete ainete kogus, mis on sellegipoolest märkimisväärse majandusliku tähtsusega; on soovitatav anda liikmesriikidele võimalus lubada erandlikke vabastusi kuni 31. detsembrini 1989, niipalju kui nende siseriiklik olukord seda nõuab,

ON VÕTNUD VASTU KÄESOLEVA DIREKTIIVI:

Artikkel 1

"1. Liikmesriigid võivad kuni 31. detsembrini 1989 vabastada järgmised tooted artikli 2 esimese lõike nõuetest:

a) vähese vahutavusega alkeenoksiidlisandid ainetes nagu alkoholid, alküülfenoolid, glükoolid, polüoolid, rasvhapped, amiidid ja amiinid, mida kasutatakse nõudepesuvahendites;

b) leeliskindlad lõplikult blokeeritud alküül- ja alküül-arüülpolüglükooleetrid ja punktis a nimetatud tüüpi ained, mida kasutatakse toidu-, joogi- ja metallitöötlustööstuste jaoks mõeldud puhastusvahendites."

Artikkel 2

Liikmesriigid teavitavad komisjoni viivitamatult käesoleva direktiivi rakendamiseks võetavatest meetmetest.

Artikkel 3

Käesolev direktiiv on adresseeritud liikmesriikidele.

Brüssel, 10. märts 1986

Nõukogu nimel

eesistuja

H. van den Broek

[1] EÜT C 139, 7.6.1985, lk 4.

[2] EÜT C 68, 24.3.1986.

[3] EÜT C 303, 25.11.1985, lk 26.

[4] EÜT L 347, 17.12.1973, lk 51.

[5] EÜT L 109, 22.4.1982, lk 1.

--------------------------------------------------
Euroopa Liidu Teataja L 027 , 01/02/1986 Lk 0071 - 0071

Soomekeelne eriväljaanne: Peatükk 16 Köide 1 Lk 0088

Rootsikeelne eriväljaanne: Peatükk 16 Köide 1 Lk 0088



Nõukogu direktiiv, 27. jaanuar 1986, millega muudetakse Portugali ühinemise tõttu direktiivi 85/384/EMÜ, mis käsitleb arhitektuurialaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisõiguse ja teenuste osutamise vabaduse kasutamise hõlbustamiseks (86/17/EMÜ) EUROOPA ÜHENDUSTE NÕUKOGU, võttes arvesse Hispaania ja Portugali ühinemisakti, eriti selle artiklit 396, ning arvestades, et: Portugali ühinemise tõttu tuleb teha teatavad täiendavad tehnilised muudatused direktiivi 85/384/EMÜ, [1] muudetud direktiiviga 85/614/EMÜ, [2] et tagada selle ühetaoline kohaldamine Portugali Vabariigis ja muudes liikmesriikides; Hispaania ja Portugali ühinemislepingu artikli 2 lõike 3 kohaselt võivad ühenduste institutsioonid vastu võtta ühinemisakti artiklis 396 nimetatud meetmed, mis jõustuvad samal kuupäeval kui nimetatud ühinemisleping, ON VASTU VÕTNUD KÄESOLEVA DIREKTIIVI: Artikkel 1 - "— ehitusinseneri ülikoolidiplom (Licenciatura em engenharia civil), mille annab välja Lissaboni tehnikaülikooli kõrgem tehnikainstituut, - — ehitusinseneri ülikoolidiplom (Licenciatura em engenharia civil), mille annab välja Porto ülikooli inseneriteaduskond (Energenharia), - — ehitusinseneri ülikoolidiplom (Licenciatura em engenharia civil), mille annab välja Coimbra ülikooli teaduse ja tehnoloogia teaduskond, - — ehitusinseneri ülikoolidiplom (tootmistehnika alal) (Licenciatura em engenharia civil (produção)), mille annab välja Minho ülikool." Artikkel 2 Liikmesriigid võtavad käesoleva direktiivi täitmiseks vajalikud meetmed direktiivi 85/384/EMÜ artikli 31 lõikes 1 sätestatud tähtajaks. Artikkel 3 Käesolev direktiiv on adresseeritud liikmesriikidele. Brüssel, 27. jaanuar 1986 Nõukogu nimel eesistuja H. van den Broek [1] EÜT L 223, 21.8.1985, lk 15. [2] EÜT L 376, 31.12.1985, lk 1. --------------------------------------------------
Official Journal L 169 , 26/06/1986 P. 0046 - 0047

Finnish special edition: Chapter 3 Volume 21 P. 0112

Swedish special edition: Chapter 3 Volume 21 P. 0112



KOMISJONI DIREKTIIV, 20. mai 1986, millega muudetakse direktiivi 72/169/EMÜ, milles määratakse kindlaks viinamarjasortide tunnused ja kontrolli miinimumtingimused (86/267/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 9. aprilli 1968. aasta direktiivi 68/193/EMÜ viinamarjade vegetatiivse paljundusmaterjali turustamise kohta1, viimati muudetud määrusega (EMÜ) nr 3768/852, eriti selle artikli 5d lõiget 2, ning arvestades, et: vastavalt direktiivile 68/193/EMÜ peavad liikmesriigid koostama kataloogi nende territooriumil sertifitseerimiseks ja standardse paljundusmaterjali kontrollimiseks tunnustatud taimesortide kohta; sorte tunnustatakse vastavalt ühenduse tingimustele, mille täitmine tuleb tagada ametliku kontrollimise ja eelkõige põldtunnustamisega; kontrollida tuleb piisavat arvu tunnuseid, et võimaldada sortide kirjeldamist; kõnealused tunnused määrati kindlaks komisjoni direktiiviga 72/169/EMÜ3; kõnealuse direktiivi I lisa sisaldab viinamarjasortide loetelu, mida kasutatakse fenoloogiliste kuupäevade kindlaksmääramisel võrdlussortidena; nüüd on vaja täpsustada võrdlussordid Kreeka ja Hispaania puhul; käesolevas direktiivis sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 72/169/EMÜ I lisa B osa punkti 1, lisades pärast jaotist 1. 1.1 järgmine: "1.1.1a Kreeka puhul: 1.1.1a.1 heledad viinamarjasordid - Savatiano, Zoumiatiko, Vilana, Assyrtiko, Chardonnay 1.1.1a.2 tumedad viinamarjasordid - Mandilaria, Xynomavro, Cabernet Sauvignon, Korinthiaki 1.1.1a.3 lauaviinamarjasordid - Razaki, Cardinal, Italia, Soultanina, Perlette 1.1.1b Hispaania puhul: 1.1.1b.1 heledad viinamarjasordid - Airen, Palomino, Pedro Ximénez, Viura-Macabeo 1.1.1b.2 tumedad viinamarjasordid - Bobal, Garnacha, Mazuela, Tempranillo 1.1.1b.3 lauaviinamarjasordid - Moscatel, Roseti, Aledo, Ohanes". Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1987. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 20. mai 1986 Komisjoni nimel asepresident Frans ANDRIESSEN 1 EÜT L 93, 17.4.1968, lk 15. 2 EÜT L 362, 31.12.1985, lk 8. 3 EÜT L 103, 2.5.1972, lk 25.
Euroopa Liidu Teataja L 152 , 06/06/1986 Lk 0045 - 0045

Soomekeelne eriväljaanne: Peatükk 3 Köide 21 Lk 0072

Rootsikeelne eriväljaanne: Peatükk 3 Köide 21 Lk 0072



Nõukogu direktiiv, 26. mai 1986, millega muudetakse direktiivi 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine (86/214/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut ning arvestades, et: nõukogu 21. detsembri 1978. aasta direktiiv 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine, [1] viimati muudetud komisjoni direktiiviga 85/298/EMÜ, [2] nõuab, et liikmesriigid ei lubaks lisasse kantud toimeaineid sisaldavate taimekaitsevahendite turule viimist ja kasutamist, välja arvatud kooskõlas teatavate ajutiste eranditega; nimetatud direktiivi artikli 6 lõige 1 sätestab, et komisjon võib lisasse mõningaid muudatusi teha, olles vajaduse korral konsulteerinud komisjoni otsuse 78/436/EMÜ [3] alusel asutatud pestitsiidide teaduskomiteega, ning pärast selle läbivaatamist taimetervise alalise komitee poolt, mis asutati nõukogu otsusega 76/894/EMÜ [4]; nimetatud direktiivi artikli 6 lõige 2 piirab mainitud menetluse kohaldamise viie aastaga alates 1. jaanuarist 1981, kuid sätestab, et nõukogu võib komisjoni ettepanekul teha ühehäälselt otsuse pikendada lõike 1 kehtivusaega või kõrvaldada mistahes piirangud kõnealuse lõike kohaldamiselt; nimetatud menetluse kohaldamise piirangud seati selleks, et võimaldada selle toimimise järelvalvet; saadud kogemus on positiivne ning kohaldamisele kehtestatud piirangud tuleks seetõttu kehtetuks tunnistada, ON VASTU VÕTNUD KÄESOLEVA DIREKTIIVI: Artikkel 1 Direktiivi 79/117/EMÜ artikli 6 lõige 2 tunnistatakse käesolevaga kehtetuks. Artikkel 2 Käesolev direktiiv on adresseeritud liikmesriikidele. Brüssel, 26. mai 1986 Nõukogu nimel eesistuja G. Braks [1] EÜT L 33, 8.2.1979, lk 36. [2] EÜT L 154, 22.5.1985, lk 48. [3] EÜT L 124, 12.5.1978, lk 16. [4] EÜT L 340, 9.12.1976, lk 25. --------------------------------------------------
Nõukogu direktiiv, 18. märts 1986, millega muudetakse direktiivi 80/232/EMÜ teatavate kinnispakkidesse pakendatud toodete nimikoguste ja nimimahtude valikuid käsitlevate liikmesriikide õigusaktide ühtlustamise kohta



Euroopa Liidu Teataja L 080 , 25/03/1986 Lk 0055 - 0056

Soomekeelne eriväljaanne: Peatükk 15 Köide 7 Lk 0118

Rootsikeelne eriväljaanne: Peatükk 15 Köide 7 Lk 0118

CS.ES Peatükk 13 Köide 008 Lk 129 - 130

ET.ES Peatükk 13 Köide 008 Lk 129 - 130

HU.ES Peatükk 13 Köide 008 Lk 129 - 130

LT.ES Peatükk 13 Köide 008 Lk 129 - 130

LV.ES Peatükk 13 Köide 008 Lk 129 - 130

MT.ES Peatükk 13 Köide 008 Lk 129 - 130

PL.ES Peatükk 13 Köide 008 Lk 129 - 130

SK.ES Peatükk 13 Köide 008 Lk 129 - 130

SL.ES Peatükk 13 Köide 008 Lk 129 - 130



Nõukogu direktiiv, 18. märts 1986, millega muudetakse direktiivi 80/232/EMÜ teatavate kinnispakkidesse pakendatud toodete nimikoguste ja nimimahtude valikuid käsitlevate liikmesriikide õigusaktide ühtlustamise kohta (86/96/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: pärast direktiivi 80/232/EMÜ [4] vastuvõtmist 15. jaanuaril 1980 on tekkinud raskusi eeskätt seoses I lisas loetletud teatavate toodete nimetamisega ja III lisa sissejuhatava lõigu tõlgendamisega; seetõttu tuleks nimetatud lisasid muuta, ON VASTU VÕTNUD KÄESOLEVA DIREKTIIVI: Artikkel 1 Direktiivi 80/232/EMÜ I ja III lisa muudetakse vastavalt käesoleva direktiivi lisale. Artikkel 2 Liikmesriigid võtavad käesoleva direktiivi järgimiseks vajalikud meetmed 18 kuu jooksul alates direktiivi teatavakstegemisest. [5] Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 18. märts 1986 Nõukogu nimel eesistuja W. F. Eekelen [1] EÜT C 18, 25.1.1984, lk 7. [2] EÜT C 46, 18.2.1985, lk 92. [3] EÜT C 206, 6.8.1984, lk 17. [4] EÜT L 51, 25.2.1980, lk 1. [5] Käesolev direktiiv tehti liikmesriikidele teatavaks 18. märtsil 1986. -------------------------------------------------- LISA 1. "1.5.4. Teravilja või teraviljasaaduste paisutamise või röstimise teel valmistatud toiduained (paisutatud riis, maisihelbed ja muud samalaadsed tooted) (ühise tollitariifistiku rubriik 19.05) 250 – 375 – 500 – 750 – 1000 – 1500 – 2000. 4. KASUTAMISVALMIS VÄRVID JA LAKID (lisatud lahustitega või ilma; ühise tollitariifistiku alamrubriik 32.09 A II, välja arvatud dispergeeritud pigmendid ja lahused) (kogus milliliitrites) 25 – 50 – 125 – 250 – 375 – 500 – 750 – 1000 – 2000 – 2500 – 4000 – 5000 – 10000." 2. III lisa sissejuhatav lõik asendatakse järgmisega: "Erandina nõukogu 20. mai 1975. aasta direktiivi 75/324/EMÜ1 (aerosoolipihusteid käsitlevate liikmesriikide õigusaktide ühtlustamise kohta) artikli 8 lõike 1 punktist e ei pea käesoleva direktiivi nõuetele vastavates aerosoolides müüdavatel toodetel olema nimimassi tähist." --------------------------------------------------
Euroopa Liidu Teataja L 212 , 02/08/1986 Lk 0033 - 0034

Soomekeelne eriväljaanne: Peatükk 3 Köide 21 Lk 0217

Rootsikeelne eriväljaanne: Peatükk 3 Köide 21 Lk 0217



Nõukogu direktiiv, 21. juuli 1986, millega muudetakse direktiivi 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelamise kohta (86/355/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelamise kohta, [1] viimati muudetud direktiiviga 86/214/EMÜ, [2] eriti selle artiklit 6, ning arvestades, et: eespool nimetatud direktiiv näeb ette selle lisa regulaarset muutmist, et võtta arvesse teaduse ja tehnika arengut; nüüdseks on tuvastatud, et etüleenoksiidi kasutamine taimekaitsevahendina, eriti ladustatud taimede või taimsete saaduste fumigatsiooniks, jätab toidu sisse jääke, mis võivad mõjuda kahjulikult inimeste või loomade tervisele; taimekaitseks on olemas alternatiivsed töötlemisviisid, välja arvatud teatavate vähemoluliste toodete puhul; seetõttu tuleb keelata etüleenoksiidi turule viimine ja kasutamine taimekaitsevahendina; selle keelu suhtes võib teatavate vähemoluliste toodete puhul kuni teiste töötlusmeetodite kättesaadavaks muutumiseni siiski teha ajutisi siseriiklikke erandeid, kui selleks on eriline vajadus, ON VASTU VÕTNUD KÄESOLEVA DIREKTIIVI: Artikkel 1 Direktiivi 79/117/EMÜ lisale lisatakse käesolevaga järgmine kanne: "C.Etüleenoksiid | a)haigusetekitaja vähendamine järgmistes kuivatatud köögiviljades, mida lisatakse toiduainetesse, mis ei läbi enne tarbimist täielikku kuumtöötlust:spargelsibulporrulaukseenedb)haigusetekitaja vähendamine kuivatatud maitsetaimedes ja vürtsidesc)haigusetekitaja vähendamine kuivatatud maitsetaimedes, mis on mõeldud ainult turustamiseks ilma, et neid töödeldaks ravimitenad)haigusetekitaja vähendamine kakaopulbris ja kookidese)tubakalehe fumigatsioon Need erandid muutuvad kehtetuks hiljemalt 31. detsembril 1989. | Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 1. juulil 1987. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 21. juuli 1986 Nõukogu nimel eesistuja G. Howe [1] EÜT L 33, 8.2.1979, lk 36. [2] EÜT L 152, 26.5.1986, lk 45. --------------------------------------------------